గృహహింస నిరోధక చట్టం
భారత ప్రభుత్వం గృహహింసని నేరంగా గుర్తించి గృహహింస నిరోధక చట్టం 2005ని తీసుకొచ్చింది. జమ్ము, కాశ్మీర్‌ తప్ప దేశమంతా ఈ చట్టం పరిధిలోకి వస్తుంది. ఇది ఒక సివిల్‌ చట్టం. నేరం చేసిన వాళ్ళను దండించడం కాకుండా బాధితులకు (స్తీలకు) ఉపశమనం కల్పించేదిశగా ఈ చట్టం ఏర్పడింది.
తన కుటుంబానికి సంబంధించినవారు, తన కుటుంబంలోని మగవారు (భర్త /బావ/మరిది/ అన్నదమ్ములు/మామ/ కొడుకు/అల్లుడు/తండ్రి) జరిపే ఎటువంటి హింస నుంచైనా మహిళలకు రక్షణ కల్పించేందుకు ఈ చట్టం ఏర్పాటు చేయటం జరిగింది.అంత కముందు వరకట్న వేధింపుల చట్టం (490ఎ) మాత్రమే ఉంది.
భారతదేశంలో మహిళలు
1985లో కట్న నిషేధ (పెళ్ళికూతురు మరియు పెళ్ళికొడుకు బహుమతుల పట్టిక నిర్వహణ) నియమాలు రూపొందించబడ్డాయి. ఈనియమాల ప్రకారం పెళ్ళికూతురికి మరియు పెళ్ళికొడుక్కి పెళ్ళి సమయంలో ఇచ్చే బహుమతుల సంతకం చేసిన పట్టికని రూపొందించాలి. ఈపట్టిక ప్రతి బహుమతికి సంబంధించిన క్లుప్త వివరణ, దాని రమారమి విలువ, ఆ బహుమతి ఇచ్చిన వ్యక్తి పేరు, ఆవ్యక్తికి గల సంబంధం మొదలైన విషయాలను కలిగిఉండాలి. ఏమైనా ఇటువంటి నియమాలు అమలుచేయడం కష్టం.